Etter et år på Sogndal Folkehøgskule gikk han i 1893 over fjellet og begynte på Hamar lærerskole. Etter eksamen var han lærer på øvingsskolen ved Notodden lærerskole. Deretter kom han til Kristiansand, hvor han var lærer i folkeskolen et år. I 1899 begynte han som lærer i Bergen. Han ble overlærer ved Møhlenpris skole i 1927 og fra 1939 til han gikk av med pensjon i 1946 var han på Fridalen skole. Under krigen var han med og bygde opp lærerfronten i Bergen og på Vestlandet. Hoprekstad var fast teater- og litteraturkritiker i Bergens Tidende 1913–40 og i Gula Tidend 1949–65.